Z Á P I S N I C A

zapísaná v priebehu zasadnutia Obecného zastupiteľstva dňa 16. 01. 2015

*Prítomní: viď prezenčná listina*

*Program:*

1. Otvorenie zasadnutia

1. Určenie overovateľov uznesenia a zápisnice
2. Kontrola uznesenia za uplynulé obdobie
3. Schválenie fašiangového posedenia v obci
4. Oboznámenie poslancov s platnými vnútornými predpismi
5. Schválenie zmeny stavebného úradu – ukončenie zmluvy
6. Rôzne, diskusia
7. Kontrola uznesenia
8. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila za overovateľov uznesenia a zápisnice p. Rastislava Poliaka p. Mgr. Tomáša Lasičku.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce predložila prítomným návrh možných termínov, v ktorých sa môže uskutočniť karneval a oslava fašiangov v obci. Poslanci jednohlasne schválili termín 30. januára 2015. Zabezpečenie hudby, nápojov a fašiangového občerstvenia v priestoroch kultúrneho domu.

K bodu 5:

Starostka obce oboznámila poslancov s platnou legislatívou, s ktorou sa pracuje v súčasnosti na obecnom úrade. Informácie sa týkali platných všeobecne záväzných nariadení, vnútroobecných smerníc a iných vnútorných predpisov a nariadení.

K bodu 6:

Starostka obce oboznámila prítomných poslancov so situáciou ohľadom Spoločného stavebného úradu v Žiline. Primátor mesta Žilina p. Igor Choma vypovedal zmluvu Spoločnému stavebnému úradu k 31.3.2015. Obce združené pod hlavičkou tohto stavebného úradu, spolu 22 obcí. Pani starostka preto oslovila primátora mesta Bytča o pričlenenie obce Hričovské Podhradie pod záštitu stavebného úradu mesta Bytča. Poslanci preto schválili tento úmysel o pričlenenie k stavebnému úradu Bytča. Ak by poslanci mesta Bytča nesúhlasili s naším pričlenením, obec Hričovské Podhradie vstúpi do novovytvoreného spoločného stavebného úradu, ktorý by založili ostatné obce.

K bodu 7:

Starostka obce informovala o zmene, ktorá nastala v prípade upratovania kostola. Kostol je momentálne bez osoby určenej na jeho upratovanie, nakoľko občianka z našej obce, ktorá ho

mala na starosti sa zamestnala. Predniesla návrh aby sa opätovne zaviedlo upratovanie podľa čísel domov. V priebehu roka bude úprava určovania čísel domov, kt. majú spoločne upratovať, nakoľko sa občania sťažovali na neúčasť niektorých z nich. Poslanci návrh jednohlasne schválili.

Na nové funkčné obdobie 2014 – 2018 pre starostku obce poslanci OZ jednohlasne schválili:

* používanie osobného auta na pracovné účely do výšky schváleného rozpočtu, nakoľko obec nemá vlastné prostriedky na kúpu obecného auta
* prispievanie na stravovanie ako po uplynulé obdobie.

Po spoločnej diskusii o pracovnej dobe na okolitých obecných úradoch poslanci OZ schválili zmenu úradnej a pracovnej doby: pondelok 07:00 – 12:00 prestávka 13:00 – 15:00

utorok 07:00 – 12:00 prestávka 13:00 – 15:00

streda 07:00 – 12:00 prestávka 13:00 – 17:00

štvrtok nestránkový deň

piatok 07:00 – 12:00

Starostka obce informovala prítomných o zvoze plastových fliaš od februára 2015. Občania budú včas informovaní cez miestny rozhlas, úradnú tabuľu o zvoze fliaš.

K bodu 9:

Pracovníčka obecného úradu prečítala uznesenie zo zasadnutia. Poslanci uznesenie jednohlasne schválili.

K bodu 10:

Starostka obce poďakovala prítomným za účasť.

Zapísala Dominika Rašovcová

16.01.2015

Jarmila Dobroňová

starosta obce

Overovatelia zápisnice: Mgr. Tomáš Lasička ............................

Rastislav Poliak ............................